Șapte vedete de la Chelsea sunt pe făraș! Clubul pregătește noi transferuri
Chelsea a intrat într-o nouă eră după ce Todd Boehly a preluat controlul, dar rezultatele întârzie să apară.
Acționarii care au cumpărat clubul de la Roman Abramovich au cheltuit peste 1 miliard de euro pentru transferuri, dar echipa este în derivă. Au fost aduși jucători de perspectivă, dar care nu s-au adaptat la Londra.
7 vedete de la Chelsea sunt pe făraș
The Sun scrie că Chelsea se pregătește să transfere alte vedete în perioada de mercato din vară. Numai că pentru acest lucru ar fi nevoie și ca anumiți jucători să fie vânduți. În caz contrar, Chelsea va încăla regulamentul pentru Fair Play Financiar.
Potrivit presei din Anglia, șapte jucători au șanse minime să mai rămână la Chelsea. Ar fi vorba despre Raheem Sterling (29 de ani, extremă), Conor Gallagher (24 de ani, mijlocaș), Robert Sanchez (26 de ani, portar), Marc Cucurella (25 de ani, fundaș), Trevoh Chalobah (24 de ani, mijlocaș), Armando Broja (22 de ani, atacant) și Thiago Silva (39 de ani, fundaș).
Numai pentru Raheem Sterling și Marc Cucurella s-au plătit peste 100 de milioane de euro, iar cei doi nu au impresionat la Londra.
Sterling a evoluat până acum în 74 de meciuri oficiale pentru Chelsea, unde a înscris 17 goluri și a livrat 14 pase decisive. Presa din Anglia scrie că jucătorul e acum o umbră a celui care a marcat peste 130 de goluri pentru Manchester City.
Parcurs slab în campionat
Chelsea ocupă în prezent locul 11 în Premier League, cu 39 de puncte. În sezonul precedent, londonezii au încheiat pe locul 12 în clasament. Deasupra lor s-au clasat echipe precum Crystal Palace, Fulham sau Brentford.
Nici pe banca tehnică nu a fost liniște până acum. În era Boehly au fost schimbați patru antrenori: Thomas Tuchel, Graham Potter, Bruno Saltor și Frank Lampard. Mauricio Pochettino este al cincilea antrenor, dar și scaunul său se clatină.
Dacă Pochettino nu va redresa lucrurile, Chelsea va încheia și acest sezon în afara locurilor care asigură prezența în cupele europene.
Chelsea a evoluat în acest sezon în finala Cupei Ligii Angliei, dar a cedat contra rivalei Liverpool. "Cormoranii" s-au impus dramatic pe Wembley, scor 1-0.
Clasament Premier League
Urmăriți SPORT.RO și pe Google News